CELEX: 52006SC0787
Language: lt
Date: 2006-06-21 00:00:00
Title: Rekomendacija Tarybos sprendimas panaikinantis Sprendimą 2005/184/EB dėl perviršinio deficito Kipre

Svarbus teisinis pranešimas

|

52006SC0787

Rekomendacija Tarybos sprendimas panaikinantis Sprendimą 2005/184/EB dėl perviršinio deficito Kipre  /* SEK/2006/0787 galutinis */  

	[pic] | EUROPOS BENDRIJŲ KOMISIJA |Briuselis, 21.6.2006SEK(2006) 787 galutinisRekomendacijaTARYBOS SPRENDIMASpanaikinantis Sprendimą 2005/184/EB dėl perviršinio deficito Kipre(pateikta Komisijos)AIŠKINAMASIS MEMORANDUMAS1. ĮvadasSutarties 104 straipsnyje nurodyta, kad valstybės narės turi vengti per didelio valstybės biudžeto deficito, ir apibrėžiama deficito nustatymo bei ištaisymo tvarka. Šią perviršinio deficito procedūrą (PDP) išsamiau reglamentuoja Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo[1], vienas iš Stabilumo ir augimo pakto elementų.Pagal Sutarties priede pateiktą Protokolą dėl per didelio deficito reguliavimo tvarkos Komisija pateikia duomenis šiai procedūrai įgyvendinti. Įgyvendindamos šį protokolą, valstybės narės, vadovaudamosi Tarybos reglamento (EB) Nr. 3605/93[2] 4 straipsniu, du kartus per metus, t. y. iki balandžio 1 d. ir iki spalio 1 d., turi pateikti ataskaitas apie valstybės biudžeto deficitą ir skolą bei kitus reikalingus kintamuosius rodiklius.2004 m. balandžio 7 d. Komisija paskelbė 2004 m. pavasario prognozę[3]. Remiantis šia prognoze, kurioje buvo atsižvelgta į 2004 m. kovo mėn. Kipro Vyriausybės pateiktus duomenis, bendras Kipro valdžios sektoriaus deficitas išaugo nuo daugiau kaip 4,5 % BVP 2002 m. iki maždaug 6,25 % BVP 2003 m., taigi viršijo Sutartyje nustatytą pamatinę 3 % BVP vertę. Komisijos ataskaitoje taip pat padaryta išvada, kad skolos ir BVP santykis, kuris 2003 m. sudarė 72,25 % BVP, taip pat neatitiks Sutartyje nustatytos 60 % pamatinės vertės ir 2004 m. sudarys daugiau kaip 74,25 % BVP. Remdamasi šiais duomenimis, Komisija, 2004 m. gegužės 12 d. paskelbusi Sutarties 104 straipsnio 3 dalyje nurodytą pranešimą[4], Kiprui pradėjo taikyti perviršinio deficito procedūrą. 2004 m. gegužės 24 d. Kipro Vyriausybė pateikė 2004–2007 m. konvergencijos programą, kurioje patvirtintas 6,25 % BVP 2003 m. deficito rodiklis ir 2004 m. planuojamas 75,25 % BVP dydžio skolos ir BVP santykis. Atsižvelgusi į visus šiame pranešime pateiktus faktus bei į Ekonomikos ir finansų komiteto nuomonę, parengtą pagal 104 straipsnio 4 dalį, Komisija 2004 m. birželio 24 d. parengė nuomonę (pagal 104 straipsnio 5 dalį), kurioje nurodė, kad Kipro deficitas yra per didelis. Todėl 2004 m. liepos 5 d. Taryba, vadovaudamasi 104 straipsnio 6 dalimi, priėmė sprendimą[5].Tuo pačiu metu Taryba, vadovaudamasi 1997 m. liepos 7 d. Tarybos reglamentu (EB) Nr. 1446/97[6], gegužės 24 d. priėmė nuomonę dėl Kipro konvergencijos programos ir, vadovaudamasi Sutarties 104 straipsnio 7 dalimi, Kiprui skirtą rekomendaciją, siekdama, kad perviršinis valstybės biudžeto deficitas būtų panaikintas.2. Rekomendacijos PAGAL PDPTARYBA KIPRO VYRIAUSYBEI REKOMENDAVO „ kaip galima greičiau ištaisyti dabartinę deficito padėtį“ . Konkrečiai buvo rekomenduota „ aktyviai įgyvendinti 2004 m. gegužės mėn. konvergencijos programoje numatytas priemones; ypač iki 2004 m. lapkričio 5 d. imtis veiksmingų priemonių siekiant patikimai ir tvariai 2005 m. sumažinti deficitą iki mažesnės nei 3 % BVP vertės, kaip nurodyta 2004 m. liepos 5 d. Tarybos nuomonėje dėl 2004 m. gegužės mėn. pateiktos konvergencijos programos“. Taryba taip pat rekomendavo „ Kipro Vyriausybei užtikrinti, kad skolos santykio augimas 2004 m. būtų sustabdytas ir vėliau panaikintas, kaip nurodyta Tarybos nuomonėje dėl konvergencijos programos “.Rengdama rekomendacijas dėl perviršinio deficito ištaisymo, Taryba paragino Kipro Vyriausybę užtikrinti, „ kad, ištaisius perviršinį deficitą, biudžeto konsolidavimu vidutinės trukmės laikotarpiu būtų išlaikyta beveik subalansuoto arba perviršinio biudžeto būklė “.2004 m. gruodžio 22 d. Komisija padarė išvadą[7], kad Kipro Vyriausybė, atsižvelgdama į Tarybos rekomendaciją, iki lapkričio 5 d. termino veiksmingai ėmėsi įgyvendinti priemones, kad pasiektų siekiamo 2005 m. deficito rodiklio, – apie tai Tarybai pranešta 2005 m. sausio 18 d.Pagal Sutarties 104 straipsnio 12 dalį Tarybos sprendimas dėl perviršinio deficito turi būti panaikintas remiantis Komisijos rekomendacija, jeigu valstybės narės perviršinis deficitas, Tarybos manymu, ištaisomas.3. Deficito raida iki 2005 m.2006 m. balandžio mėn. pranešime, pateiktame pagal PDP (kuris buvo pateiktas 2006 m. kovo 22 d. ir kurį Eurostatas paskelbė 2006 m. balandžio 24 d.), nurodyta, kad valdžios sektoriaus deficitas 2005 m. sudarė 2,4 % BVP (1 lentelė). Šis rodiklis mažai skiriasi nuo siekiamo rodiklio – 2,9 % BVP, numatyto 2004 m. gegužės mėn. konvergencijos programoje, patvirtintoje 2005 m. Biudžeto įstatymu, kuriam Parlamentas pritarė 2004 m. gruodžio mėn., ir nuo naujausioje atnaujintoje konvergencijos programoje, kuri buvo pateikta 2005 m. gruodžio 14 d., nustatyto 2,5 % rodiklio. Pagal 2005 m. biudžetą koregavimas turėjo būti atliekamas didinant pajamas ir mažinant išlaidas. Pajamoms didinti buvo taikomos mišrios priemonės: struktūrinės priemonės (2004 m. gegužės mėn., laikantis acquis, buvo padidinti PVM tarifai, kurie turėjo poveikį visus 2005 m.) ir vienkartinės priemonės (mokesčių amnestija, kurios dėka surinkta papildomų pajamų, kurios 2004 m. sudarė 0,75 procentinio punkto, 2005 m. – beveik 1 %). Nominalus išlaidų augimas buvo sumažintas nustačius didžiausią einamųjų ir kapitalo išlaidų nominalaus augimo normos ribą, prižiūrint, kad einamieji pervedimai ir subsidijos atitiktų infliaciją, ir didinant viešojo sektoriaus darbuotojų pensinį amžių. Geresnių nei tikėtasi rezultatų didele dalimi pasiekta dėl didelės mokesčių dalies ūkio augime, kurį paskatino beveik vien tik vidaus vartojimas, kartu pasiektas stabilus užimtumas augimas. Dėl mokesčių amnestijos taip pat gauta daugiau pajamų nei planuota. Be to, 2004 m. deficito rodiklis (kiek didesnis nei 4 % BVP) buvo mažesnis, nei prognozuota 2004 m. pabaigai (apie 4,75 % BVP), tvirtinant 2005 m. biudžetą. Deficito rodiklis būtų buvęs dar geresnis, jeigu dalis tokių bazinių metų rezultatų ir papildomų pajamų nebūtų buvę panaudoti viršytoms išlaidoms padengti. Nors atlyginimams nustatytos ribos dažniausiai buvo laikomasi ir nominalus kapitalo išlaidų dydis iš tikrųjų sumažėjo, socialiniai pervedimai išaugo 13 %.1 lentelė. Biudžeto raida 2003–2005 m. (% BVP) |Rodiklis | 2003 m. | 2004 m. | 2005 m. |Valdžios sektoriaus balansas | -6,3 | -4,1 | -2,4 |- Pajamos iš viso | 39,1 | 39,7 | 42,3 |Iš jų: einamieji mokesčiai | 26,2 | 25,6 | 26,9 |socialinio draudimo įmokos | 7,1 | 7,8 | 8,4 |- Išlaidos iš viso | 45,3 | 43,8 | 44,7 |Iš jų: kolektyvinis vartojimas | 10,9 | 9,9 | 10,0 |pervedimai natūra | 9,0 | 8,2 | 8,3 |kiti pervedimai, ne natūra | 11,4 | 12,2 | 12,9 |palūkanų išlaidos | 3,4 | 3,2 | 3,4 |bendros fiksuotos kapitalo formavimo išlaidos | 3,4 | 4,1 | 3,2 |Pirminis balansas | -2,8 | -0,9 | 1,0 |Pm Mokesčiai | 33,2 | 33,4 | 35,3 |Pm Pagal ciklą patikslintas balansas (1) 1 | -6,1 | -3,9 | -2,1 |Pm Vienkartinės priemonės (2) | 1,8 | 1,0 | 0,9 |Pm Struktūrinis balansas (1-2)1 | -7,9 | -4,9 | -3,0 |Pm Struktūrinis pirminis balansas1 | -4,4 | -1,7 | 0,4 |Pm Realusis BVP1 (metinis procentinis pokytis) | 1,9 | 3,9 | 3,8 |Palūkanų išlaidos ir balansas apima apsikeitimo sandorius, laikantis perviršinio deficito procedūroje vartojamų sąvokų apibrėžimų. Bendrosios pajamos ir bendrosios išlaidos atitinka suderintus sąvokų apibrėžimus, vartojamus ESA95. 1 Komisijos tarnybų 2006 m. pavasario ekonominė prognozė. Šaltinis: Komisijos tarnybos. |Bendru vertinimu deficito rodiklis 2005 m. pagerėjo beveik 4 % punktais BVP, palyginti su 2003 m., ir 1,75 % punkto BVP, palyginti su 2004 m. Laikinosios pajamos ir 2004, ir 2005 m. sudarė apie 1 %. BVP. Pirmą kartą nuo 2002 m. pasiektas teigiamas pirminis balansas. Būtent 2005 m. pirminis perteklius sudarė 1 % BVP, pirminis deficitas 2003 ir 2004 m., atitinkamai, sudarė 3 ir 1 %. Atsižvelgiant į numatomą struktūrinio balanso pokytį (pagal ciklą patikslintą balansą, neatsižvelgiant į vienkartines ir kitas laikinąsias priemones), valdžios sektoriaus balansas pagerėjo – fiskaliniai rodikliai 2003–2005 m. pagerėjo beveik 5 procentiniais punktais BVP, o struktūrinis deficitas, atitinkamai, sudarė beveik 8–3 % BVP.4. BIUDžETO PROGNOZėS 2006 M. IR VėLESNIEMS METAMSRemiantis Komisijos tarnybų 2006 m. pavasario prognoze, numatoma, kad valdžios sektoriaus deficitas 2006 m. bus kiek didesnis nei 2 % BVP (2 lentelė) arba 0,25 % BVP didesnis nei oficialiai nustatytas rodiklis. Šį skirtumą daugiausia galima paaiškinti tuo, kad Kipro pateikta oficiali prognozė grindžiama optimistiškesniu augimo scenarijumi. Pagal 2005 m. atnaujintą konvergencijos programą šiais metais BVP turėtų augti 4,2 %, tuo tarpu Komisijos tarnybų 2006 m. pavasario prognozėje numatytas 3,8 % BVP augimas. Prognozuojama, kad pirminis perteklius ir toliau sudarys 1 % BVP, kadangi valdžios sektoriaus deficito sumažėjimas, palyginti su 2005 m. rodikliu (kiek didesniu nei 0,25 %. BVP), tik atspindės prognozuojamą palūkanų mokėjimų sumažėjimą.2 lentelė. Valstybės finansų prognozės (% BVP) |2005 m. | 2006 m. | 2007 m. |KP | Kom. | KP | Kom. (1) |Valdžios sektoriaus balansas | -2,4 | -1,9 | -2,1 | -1,8 | -2,0 |- Pajamos iš viso | 42,3 | 41,9 | 41,8 | 41,9 | 41,8 |Iš jų: einamieji mokesčiai | 26,9 | 26,9 | 26,9 | 27,0 | 26,8 |socialinio draudimo įmokos | 8,4 | 8,1 | 8,1 | 8,1 | 8,1 |- Išlaidos iš viso | 44,7 | 43,8 | 43,9 | 43,7 | 43,8 |Iš jų: - kolektyvinis vartojimas | 10,0 | 9,5 | 9,8 | 9,0 | 9,8 |- kiti pervedimai, ne natūra | 12,9 | 11,4 | 11,4 | 11,5 | 11,4 |- palūkanų išlaidos | 3,4 | 3,1 | 3,1 | 3,0 | 3,0 |- bendros fiksuotos kapitalo formavimo išlaidos | 3,2 | 3,4 | 3,4 | 3,4 | 3,4 |Pirminis balansas | 1,0 | 1,2 | 1,0 | 1,2 | 1,0 |Pm Pagal ciklą patikslintas balansas (1) | -2,1 | -1,8 | -1,9 | -1,8 | -2,0 |Pm Vienkartinės priemonės (2) | 0,9 | 0,3 | 0,3 | 0,3 | 0,3 |Pm Struktūrinis balansas(1-2) | -3,0 | -2,1 | -2,2 | -2,1 | -2,3 |Pm Struktūrinis pirminis balansas | 0,4 | 1,0 | 0,9 | 0,9 | 0,7 |Pm Realusis BVP (metinis procentinis pokytis) | 3,8 | 4,2 | 3,8 | 4,2 | 3,8 |Šaltiniai: 2006 m. balandžio mėn. pagal PDP pateiktas 2005 m. pranešimas, 2005 m. gruodžio mėn. atnaujinta konvergencijos programa (KP), Komisijos tarnybų 2006 m. pavasario prognozė (Kom.). KP nurodytas pagal ciklą patikslintas ir struktūrinis balansas Komisijos tarnybų apskaičiuotas pagal programoje pateiktus duomenis (Kom. stulpelyje pateikti rodikliai skiriasi dėl skirtingų makroekonominių scenarijų). KP nurodytos bendros pajamos ir išlaidos padidėjo 1,9 % BVP pagal suderintas ESA95 sąvokas. (1) Laikantis įprasto scenarijaus, nesant politikos pokyčių. |Jeigu apskaičiuojant pagal ciklą patikslintą balansą neatsižvelgiama į vienkartines ir kitas laikinąsias priemones, struktūriniai rodikliai pagerėja 0,75 procentinio punkto BVP, o struktūrinis deficitas sudaro apie 2,25 % BVP. Prognozuojamas struktūrinio deficito pagerinimo rodiklis atitinka minimalų metinį reikalavimą – 0,5 % BVP, nustatytą Stabilumo ir augimo pakte, ir rodo, kad perviršinis deficitas patikimai ir tvariai ištaisomas, tai patvirtina ir 2007 m. biudžeto prognozės, pateikiamos Komisijos tarnybų 2006 m. pavasario prognozėje. Prognozuojama, kad, jei bus laikomasi įprasto scenarijaus be politikos pokyčių, taip pat bus atsižvelgta į vienkartines pajamas, sudarančias kiek daugiau nei 0,25 % BVP, struktūrinis balansas iš esmės išliks nepakitęs ir sudarys apie 2,25 % BVP. Tai, kad 2007 m. struktūrinis balansas negerės, rodo numatomą Kipro grynosios pozicijos ES biudžeto atžvilgiu pablogėjimą, nes 2006 m. bus nutrauktas laikinųjų kompensuojamųjų dotacijų, susijusių su stojimu į ES, mokėjimas.Remiantis Tarybos nuomone[8] dėl atnaujintos 2005–2009 m. Kipro konvergencijos programos, Kipro Vyriausybės programos laikotarpiu planuojamos įgyvendinti priemonės toliau stiprins valstybės finansus iki 2009 m. – iki to laiko deficitas pasieks 0,5 % BVP ribą. Prognozuojama, kad 2005 m. pirminis perteklius sudarys 0,75 % BVP ir iki 2009 m. laipsniškai išaugs iki 1,75 % BVP. Struktūrinis deficitas sumažės nuo maždaug 3 % BVP 2005 m. iki maždaug 0,5 % BVP 2009 m.[9] – taigi, šis rodiklis vidutiniškai per metus pagerės daugiau kaip 0,5 % BVP. Remiantis prognozuojamais 2005 m. rodikliais ir atsižvelgiant į rizikos, kylančios biudžeto tikslams, įtaką, programoje pristatyta biudžeto padėtis yra pakankama garantuoti, kad iki 2009 m., kaip numatyta programoje, būtų pasiektas Kipro Vyriausybės užsibrėžtas vidutinės trukmės laikotarpio tikslas. Paskesniais metais, ištaisius perviršinį deficitą, koregavimo tempai siekiant programoje numatytų vidutinės trukmės laikotarpio tikslų padės siekti beveik subalansuoto biudžeto, kurio lygis taip pat bus tinkamas[10], nes atitiks euro zonos ir VKM II valstybėms narėms Stabilumo ir augimo pakte bei Elgesio kodekse nustatytus reikalavimus[11]. Be to, Taryba taip pat mano, jog programoje numatyta biudžeto strategija suteikia pakankamą saugumo garantiją, kad nuo 2008 m. ir vėlesniais laikotarpiais, nepaisant įprastų makroekonominių svyravimų, nebūtų pažeista 3 % BVP riba.5. VALSTYBėS SKOLA2005 M. bendrosios valstybės skolos ir BVP santykis sumažėjo iki 70,25 % BVP nuo 71,75 % BVP 2004 m. dėl pirminio pertekliaus ir didelio augimo, kurių skolą mažinantį poveikį iš dalies sumažino sukauptas finansinis turtas, laikomas kaip padengimo fondas Centriniame banke (3 lentelė).Remiantis 2006 m. biudžeto įstatymu, numatoma, kad skolos ir BVP santykis toliau mažės ir 2006 m. pasieks 67 % BVP ribą. Komisijos tarnybų 2006 m. pavasario prognozėje taip pat numatomas skolos ir BVP santykio mažėjimas, tik kiek lėtesnis – nuo 70,25 % BVP 2005 m. iki 69 % 2006 m. Skirtumą tarp Komisijos prognozės ir biudžeto įstatymo galima paaiškinti tuo, kad skirtingai skaičiuojamas pirminis balansas ir nominalaus BVP augimas (skirtingai skaičiuojamas „sniego gniūžtės“ efektas), ir tuo, kad Komisijos prognozėje neatsižvelgiama į skolos sumažėjimą dėl padengimo fondo mažinimo (jeigu būtų atsižvelgta, prognozuojamas rodiklis sumažėtų iki 68 % BVP). Atsižvelgdamos į esamą politiką, Komisijos tarnybos prognozuoja, kad skolos ir BVP santykis 2007 m. dar sumažės iki 67,75 % BVP. Daugiausia dėl numatomo padengimo fondų mažinimo 2005 m. atnaujintoje konvergencijos programoje prognozuojamas tolesnis skolos ir BVP santykio mažėjimas nuo 64 % 2007 m. iki 57 % 2008 m. ir 53,5 %. 2009 m. Pirmiau minėtoje Tarybos nuomonėje dėl konvergencijos programos daroma išvada, kad, atsižvelgiant į programoje nurodytus rizikos veiksnius, skolos santykio mažėjimo iki 60 % BVP pamatinės vertės tempai regis yra pakankami.3 lentelė. Skolos dinamika |2003 m. | 2004 m. | 2005 m. | 2006 m. | 2007 m. |KP | Kom. | KP | Kom. (1) |Bendrosios valstybės skolos santykis(2) | 69,7 | 71,7 | 70,3 | 67,0 | 69,1 | 64,0 | 67,8 |Skolos santykio pokytis | 4,5 | 1,9 | -1,3 | -3,5 | -1,2 | -3,0 | -1,3 |Skolos santykio pokyčius lemiantys veiksniai: |- Pirminis balansas | 2,8 | 0,9 | -1,0 | -1,2 | -1,0 | -1,2 | -1,0 |- „Sniego gniūžtės“ efektas | -0,8 | -1,0 | -1,1 | -1,6 | -1,0 | -1,2 | -1,0 |- Palūkanų išlaidos | 3,4 | 3,2 | 3,4 | 3,1 | 3,1 | 3,0 | 3,0 |- Atsargų ir srautų koregavimas | 2,5 | 2,0 | 0,8 | -0,8 | 0,8 | -0,6 | 0,7 |įskaitant: |- skirtumą tarp grynųjų pinigų ir būsimų laikotarpių pajamų | 0,6 | 0,3 | 0,3 | 0,0 | 0,0 |- grynąjį sukauptą finansinį turtą | 1,8 | 1,6 | 0,3 | -0,6 | -0,4 |įskaitant pajamas iš privatizavimo | 0,0 | 0,0 | 0,0 | 0,0 | 0,0 |- vertinimo poveikį ir likutinės sumos koregavimą | 0,1 | 0,1 | 0,1 | 0,0 | 0,0 |Šaltiniai: 2006 m. balandžio mėn. pagal PDP pateiktas 2005 m. pranešimas, 2005 m. gruodžio mėn. atnaujinta konvergencijos programa (KP) ir Komisijos tarnybų 2006 m. pavasario prognozė (Kom.). (1) Pagal įprastą scenarijų be politikos pokyčių (2) Bendrosios skolos santykio pokytį galima apskaičiuoti pagal formulę: [pic] kai t yra laikas; D, PD, Y ir SF atitinkamai, yra valstybės skola, pirminis deficitas, nominalusis BVP ir atsargų ir srautų koregavimas, i ir y yra skolos išlaidų ir nominaliojo BVP augimo vidurkis. Skliausteliuose įrašytas dydis rodo „sniego gniūžtės“ efektą. |6. IŠVADOSValdžios sektoriaus deficitas sumažėjo nuo 4,1 % BVP 2004 m. iki 2,4 % 2005 m., t. y. tapo mažesnis nei pamatinė 3 % BVP vertė. Priemonės, kurių dėka sumažėjo deficitas, daugiausia yra ilgalaikio pobūdžio. Prognozuojama, kad struktūrinis balansas, t. y. pagal ciklą pakoreguotas balansas, neatsižvelgiant į vienkartines ir kitas laikinąsias priemones, pagerės net 2 proc. punktais BVP. Kaip matyti iš Komisijos tarnybų 2006 m. pavasario prognozės, planuojama, kad bendras deficitas 2006 m. sumažės iki 2,25 % BVP ir, jeigu politika nesikeis, iki 2 % 2007 m. Tai rodo, kad deficitas buvo sumažintas ir pasiekė žemesnę nei 3 % ribą patikimu ir ilgalaikį poveikį turinčiu būdu.Bendroji valstybės skola sumažėjo nuo 71,75 % BVP 2004 m. iki 70,25 % BVP 2005 m.; gali būti vertinama, kad ji mažėja ir artėja prie 60 % BVP pamatinės vertės pakankamu tempu. Kaip rodo Komisijos tarnybų 2006 m. prognozė, nors skola vis dar viršija 60 % BVP pamatinę vertę, numatoma, kad skolos santykis 2006 ir 2007 m. toliau atitinkamai mažės iki 69 ir 68 % BVP (jeigu nebus politikos pokyčių).Remiantis šiuo bendru vertinimu, galima daryti išvadą, kad perviršinis deficitas Kipre buvo ištaisytas. Todėl Komisija rekomenduoja Tarybai panaikinti savo sprendimą dėl perviršinio deficito Kipre.RekomendacijaTARYBOS SPRENDIMASpanaikinantis Sprendimą 2005/184/EB dėl perviršinio deficito KipreEUROPOS SĄJUNGOS TARYBA,atsižvelgdama į Europos Bendrijos steigimo sutartį, ypač į jos 104 straipsnio 12 dalį,atsižvelgdama į Komisijos rekomendaciją,kadangi:1.  Tarybos sprendimu 2005/184/EB[12], remiantis Komisijos rekomendacija pagal Sutarties 104 straipsnio 6 dalį, buvo nuspręsta, kad Kipro deficitas yra per didelis.2.  Pagal Sutarties 104 straipsnio 7 dalį ir Reglamento (EB) Nr. 1467/97 3 straipsnio 4 dalį Taryba 2004 m. liepos 5 d. parengė Kiprui skirtą rekomendaciją, siekdama, kad perviršinis deficitas būtų ištaisytas ne vėliau kaip iki 2005 m. Rekomendacija buvo paskelbta viešai. Konkrečiai buvo rekomenduota aktyviai įgyvendinti 2004 m. gegužės mėn. konvergencijos programoje numatytas priemones; ypač iki 2004 m. lapkričio 5 d. imtis veiksmingų priemonių siekiant patikimai ir tvariai 2005 m. sumažinti deficitą iki mažesnės nei 3 % BVP vertės. Taryba taip pat rekomendavo užtikrinti, kad skolos santykio augimas 2004 m. būtų sustabdytas ir vėliau panaikintas. Taryba paragino Kipro Vyriausybę užtikrinti, kad ištaisius perviršinį deficitą, biudžeto konsolidavimu būtų toliau įgyvendinami vidutinės trukmės laikotarpio tikslai.3.  Pagal Sutarties 104 straipsnio 12 dalį Tarybos sprendimas dėl perviršinio deficito turi būti panaikintas, jeigu valstybės narės perviršinis deficitas, Tarybos manymu, ištaisomas.4.  Pagal Sutarties priede pateiktą Protokolą dėl per didelio deficito reguliavimo tvarkos Komisija pateikia duomenis šiai procedūrai įgyvendinti. Įgyvendindamos šį protokolą, valstybės narės, vadovaudamosi 1993 m. lapkričio 22 d. Tarybos reglamento (EB) Nr. 3605/93 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo[13] 4 straipsniu, du kartus per metus, t. y. iki balandžio 1 d. ir iki spalio 1 d., turi pateikti ataskaitas apie valstybės biudžeto deficitą ir skolą bei kitus reikalingus kintamuosius rodiklius.5.  Remiantis Komisijos (Eurostato) pagal Reglamento (EB) Nr. 3605/93 8g straipsnį pateiktais duomenimis, iki 2006 m. balandžio 1 d. gautu Kipro pranešimu ir Komisijos tarnybų 2006 m. pavasario prognoze, daromos šios išvados:6.  valdžios sektoriaus deficitas sumažintas nuo 4,1 % BVP 2004 m. iki 2,4 % BVP 2005 m., t. y. pasiekė ribą, žemesnę už 3 % BVP pamatinę vertę. Šis rodiklis mažai skiriasi nuo siekiamo rodiklio – 2,9 % BVP, nustatyto atnaujintoje 2004 m. gegužės mėn. konvergencijos programoje ir naujausioje, 2005 m. gruodį atnaujintoje konvergencijos programoje nustatyto 2,5 % rodiklio. Deficito sumažinimas iki lygio, žemesnio už pamatinę vertę, 2005 m. atitinka rekomendaciją pagal 104 straipsnio 7 dalį. 2005 m. fiskalinis koregavimas buvo vykdomas ir didinant pajamas, ir mažinant išlaidas. Nors kai kurios vienkartinės priemonės padėjo sumažinti deficitą, biudžeto konsolidavimo Kipre pasiekta daugiausia struktūrinių priemonių dėka. Struktūrinis deficitas (patikslintas atsižvelgiant į ciklą ir neatsižvelgiant į vienkartines ir kitas laikinąsias priemones) sumažėjo iki 3 % BVP nuo beveik 5 ir 8 % BVP atitinkamai 2004 ir 2003 m.;7.  Komisijos tarnybų 2006 m. pavasario prognozėje numatoma, kad 2006 m. deficitas toliau mažės iki 2,25 % BVP daugiausia dėl struktūrinio pobūdžio priemonių. Šis rodiklis yra kiek didesnis nei oficialiai siekiamas 1,9 % BVP deficito rodiklis, nustatytas atnaujintoje 2005 m. gruodžio mėn. konvergencijos programoje. Pavasario prognozėje numatoma, kad 2007 m., nesant politikos pokyčių, deficitas dar sumažės – iki 2 % BVP. Taigi deficitas patikimai ir tvariai, taip, kaip reikalaujama rekomendacijoje pagal 104 straipsnio 7 dalį, sumažinamas iki ribos, mažesnės nei 3 % BVP riba;8.  valstybės skola sumažėjo nuo 71,75 % BVP 2004 m. iki 70,25 % BVP 2005 m. Kaip rodo Komisijos tarnybų 2006 m. pavasario prognozė, planuojama, kad skolos santykis 2006 ir 2007 m. toliau mažės iki, atitinkamai, maždaug 69 ir 68 % BVP. Skolos mažėjimo iki 60 % BVP pamatinės vertės tempai atitinka rekomendaciją pagal 104 straipsnio 7 dalį.9.  2006 m. kovo 14 d. Tarybos nuomonėje dėl atnaujintos 2005–2009 m. Kipro konvergencijos programos per programos laikotarpį Kipro Vyriausybės planuojamos taikyti priemonės iki 2009 m. sumažins struktūrinį deficitą iki maždaug 0,5 % BVP – tai vidutinio laikotarpio Kipro Vyriausybės užsibrėžtas tikslas. Remiantis prognozuojamais 2005 m. rodikliais ir atsižvelgiant į rizikos, kylančios biudžeto tikslams, įtaką, programoje pristatyta biudžeto padėtis yra pakankama garantuoti, kad iki 2009 m., kaip numatyta programoje, būtų pasiektas Kipro Vyriausybės užsibrėžtas vidutinės trukmės laikotarpio tikslas. Paskesniais metais, ištaisius perviršinį deficitą, koregavimo tempai siekiant programoje numatytų vidutinės trukmės laikotarpio tikslų visiškai atitinka Stabilumo ir augimo paktą.10.  Todėl sprendimas 2005/184/EB turėtų būti panaikintas,PRIĖMĖ ŠĮ SPRENDIMĄ:1 straipsnisRemiantis bendru vertinimu, daroma išvada, kad perviršinis deficitas Kipre buvo ištaisytas.2 straipsnisSprendimas 2005/184/EB panaikinamas.3 straipsnisŠis sprendimas skirtas Kipro Respublikai.Priimta Briuselyje, 2006 m. liepos 11 d.Tarybos varduPirmininkas [1] OL L 209, 1997 8 2, p. 6. Reglamentas su paskutiniais pakeitimais, padarytais Reglamentu (EB) Nr. 1056/2005 (OL L 174, 2005 7 7, p. 5).[2] OJ L 332, 1993 12 31, p. 7. Reglamentas su paskutiniais pakeitimais, padarytais Reglamentu (EB) Nr. 2103/2005 (OL L 337, 2005 12 22, p. 1).[3] Komisijos 2004 m. pavasario prognozė yra skelbiama šiame tinklalapyje: http://europa.eu.int/comm/economy_finance/publications/european_economy/2004/ee204en.pdf.[4] Visas šio pranešimo tekstas skelbiamas šiame tinklalapyje:http://europa.eu.int/comm/economy_finance/about/activities/sgp/country/edp/edprep2004_cy.pdf[5] Tarybos sprendimas 2005/184/EB paskelbtas 2005 3 9 Oficialiajame leidinyje OL L 062, p.19[6] OL L 209, 1997 8 2, p.1. Reglamentas su pakeitimais, padarytais Reglamentu (EB) Nr. 1055/2005 (OL L 174, 2005 7 7, p.1)[7] http://europa.eu.int/comm/economy_finance/about/activities/sgp/edp/comm_comm_22_dec_en.pdf[8] Tarybos nuomonė: http://register.consilium.eu.int/pdf/en/06/st07/st07380.en06.pdf. Techninis vertinimas: http://europa.eu.int/comm/economy_finance/about/activities/sgp/country/commwd/cy/com_cy20052006.pdf[9] Tarybos nuomonė: http://register.consilium.eu.int/pdf/en/06/st07/st07380.en06.pdf.Techninis vertinimas: http://europa.eu.int/comm/economy_finance/about/activities/sgp/country/commwd/cy/com_cy20052006.pdf[10] Vidutinio laikotarpio tam tikrų valstybių narių biudžeto tikslas gali būti kitoks, nei siekti beveik subalansuoto arba perteklinio biudžeto. Euro zonos ir VKM II valstybių narių atveju jis svyruoja nuo 1 % BVP ir balanso iki pertekliaus, rodiklius patikslinus pagal ciklą ir neatsižvelgiant į laikinąsias priemones.[11] Tarybos reglamentas (EB) No 1466/97 - OL L 209, 1997 8 2, p.1. Reglamentas su pakeitimais, padarytais Reglamentu (EB) Nr. 1055/2005 (OL L 174, 2005 7 7, p.1) ir (EB) Nr. 1467/97 - OL L 209, 1997 8 2, p.6. Reglamentas su pakeitimais, padarytais Reglamentu (EB) Nr. 1056/2005 (OL L 174, 2005 7 7, p.5) – ir Europos Vadovų Tarybos 1997 m. liepos 7 d. nutarimas dėl Stabilumo ir augimo pakto. Elgsenos kodeksą galima rasti adresu:http://europa.eu.int/comm/economy_finance/about/activities/sgp/codeofconduct_en.pdf[12] OL L 62, 2005 3 9, p. 19.[13] OL L 332, 1993 12 31, p. 7. Reglamentas su paskutiniais pakeitimais, padarytais Reglamentu (EB) Nr. 2103/2005 (OL L 337, 2005 12 22, p. 1).